Rikunarita-ORG/Wikinium huggingface dataset:
# 塞爾維亞

| 塞爾維亞共和國Република Србија |
| --- |
|

|  |  |
| --- | --- |
|  |  |

 |
| **國歌：**公允之神 |
| 塞爾維亞共和國之所在 |
| **國體：** | 總統制 |
| **元首**： | 總統托米斯拉夫·尼科利奇 |
| **總揆**： | 總理米爾科·茨韋特科維奇 |
| **國都**： | 貝爾格勒 |
| **國語**： | 塞爾維亞語 |
| **用語**： | 羅馬尼亞語、盧森尼亞語、匈牙利語、斯洛伐克語、克羅埃西亞語 |
| **人口**： | 七百三十三萬餘 |
| **通貨**： | 塞爾維亞第納爾 |
| **產值**： | 七千七百八十三萬美元 |
| **均有**： | 一萬零七百美元 |
| **匯價產值**以美國中情局壬辰世界年鑒為準 |

**塞爾維亞共和國**（塞爾維亞語：Србија或Srbija），簡曰塞爾維亞，歐洲之國也。居巴爾幹半島之中；北接匈牙利，東臨羅馬尼亞、保加利亞，南界北馬其頓、科索沃暨阿爾巴尼亞，西接波赫暨克羅埃西亞。都貝爾格勒，方七萬七千四百七十四公里，口七百三十三萬餘，民多奉東正教。

## 史

初為拜占庭帝國屬土，十世紀中首立國；十五世紀末為鄂圖曼帝國所滅。一八七八年得俄羅斯之助而復獨立，一八八二年定國號曰**塞爾維亞王國**，後逐併南之科索沃、馬其頓等地。一戰後，得北側之斯洛維尼亞、克羅埃西亞、波士尼亞、佛伊弗迪納，易國號曰**塞爾維亞人、克羅埃西亞人、斯洛維尼亞人王國**，一九二九年復改曰南斯拉夫王國。

二戰後，狄托得蘇聯之助廢王制，建南斯拉夫社會主義聯邦共和國，行共產主義。一九八零年，狄托卒。紛亂四起，未幾，諸邦去而自立，聯邦遂崩。乃與黑山共組南斯拉夫聯盟共和國，二〇〇三年尋更曰**塞爾維亞與黑山**，二〇〇六年，黑山行公決去聯邦而自立，二〇〇八年科索沃立國迄今。

## 行政

## 民俗

---
# 一九六五年

公元**一九六五年**於諸曆| 干支 | 乙巳 |
| 生肖 | 蛇 |
| 《民報》軒轅 | 四六六三 |
| 《江蘇》軒轅 | 四四五六 |
| 唐堯 | 四一二一 |
| 共和 | 二八〇六 |
| 孔曆 | 二五一六 |
| 秦曆 | 二一八六 |
|  民國  |  五十四  |
| 日本年號 | 昭和四十年 |
| 日本皇紀 | 二六二五 |
| 朝鮮主體 | 五十四 |
| 韓國檀君 | 四二九八 |
| 道曆 | 四六六二 |
| 佛曆 | 二五〇九 |
|  回曆  |  一三八六  |
| * 閱
* 論
* 纂
 |

公元**一九六五年**者，平年也，繼一九六四年，下一九六六年。

## 大事

* 新加坡共和國立。

## 生

## 卒
# 公曆十二月卅一日

**十二月卅一日**者，公曆之歲暮日也，亦全年之三百六十五日（閏年之三百六十六日）。

## 是日大事

* 一九四四年：匈牙利爲德意志第三帝國宣戰。
* 一九六三年：中非聯邦分。
* 一九八一年：香港除夕夜生亂。
* 一九九八年：歐元始用。
* 一九九九年：巴拿馬運河歸於巴拿馬。

## 生

* 一五七一年：後陽成天皇生，乃日本之一百零七代天皇。
* 一九六五年：鞏俐生，名演員。

## 卒

* 一六五零年：多爾袞卒，清攝政王。
* 二零一零年：史鐵生卒。
# 東羅馬帝國

| 羅馬帝國Imperium Romanum, Romania Βασιλεία Ῥωμαίων Ῥωμανία
 |
| --- |
| 羅馬帝國之所在 |
| **國體：** | 君主制 |
| **元首**： | 羅馬皇帝 |
| **總揆**： | 執事長 |
| **國都**： | 君士坦丁堡 |
| **國語**： | 希臘語 |
| **用語**： | 拉丁語 |
| **通貨**： | 拜占庭幣 |
| **立國**： | 三九五年 狄奧多西二分帝國 |
| **亡國**： | 一四五三年 奧斯曼帝國破君士坦丁堡 |
| 前後歷一千零五十八年 |

**東羅馬帝國**者，羅馬之遺緒也。後世稱**拜占庭**。肇於君士坦丁遷都新羅馬，終於奧斯曼陷京師，歷年千載。疆土廣袤，東抵小亞細亞，西至意大利，北界黑海，南臨地中海。治世之隆，冠絕中古。

## 釋名

東人以西亡東存，猶稱羅馬。西人以神聖羅馬嗣西土，故目東國。波斯、阿拉伯呼**羅姆**，轉音至華，為**拂菻**。赫羅尼姆斯·符夫首以拜占庭名之，孟德斯鳩襲用，遂行於西土。

## 制度

初仿古制，設元老院、執政官。後廢，置御前會議，下設執事長、大區總督、總兵、司法卿諸職。禁軍、吏民、監察、外事諸務，悉決於執事長。末世疆土日蹙，政令不行，遂行君主獨裁，倚諸貴族公卿為政。

希拉克略帝創軍管州制，頒地於民，以民為軍，以軍守邦。邦事任免，出於帝王。此制行後，國本鞏固，斯拉夫諸部不復犯邊。

地方分色雷斯、安納托利亞、敘利亞、埃及諸區。

國制承羅馬，漸趨東方。以希臘語為官方，奉基督為國教。政教合一，皇權至尊。設主教輔政，分行省治地。內立禁軍，外設邊防。法制嚴明，文治武功，並駕齊驅。

初世國力方張。查士丁尼在位，克復北非、意大利諸地，幾復古羅馬全盛。後有內憂外患，波斯、阿拉伯、突厥，相繼犯邊。疫癘又起，國勢漸衰。

中世帝國中興。馬其頓王朝勵精圖治，內修文德，外拓疆土。巴西爾二世時，克保加利亞，威震四海。然好景不長，土耳其入寇小亞細亞，國勢再衰。

末世帝國日暮。拉丁人陷君士坦丁堡，國分崩離析。尼西亞雖復故都，元氣已竭。奧斯曼崛起，連年征伐，終陷京師，國遂亡。

## 遺澤

東羅馬雖亡，其文明遺澤深遠。為東正教之源，亦為西歐文藝復興之先。其法典、建築、藝術，迄今為世所重。君士坦丁堡匯東西文明，集希臘、羅馬、波斯、阿拉伯之華。實為古今之橋樑，後世之楷模。

## 軍政

帝國之軍，素稱精銳。步騎並用，水陸兼備。希臘火為其奇兵，威力無比。其外交手腕靈活，恩威並施。斯拉夫諸族，多受其化。

## 文藝

帝國之文化，燦然可觀。建築以聖索菲亞為冠，圓頂高聳，金碧輝煌。繪畫以馬賽克壁畫稱雄，細密精緻。文學涵蓋宗教、哲學、史學。典籍浩瀚，傳承希腦羅馬文化。

## 弊端

然國亦有弊。政腐宦弄，帝位頻易。軍恃傭兵，難以為恃。教會勢大，牽制朝政。積弊難返，終致國亡。

## 論述

東羅馬承西土遺緒，兼采希臘、東方之長，別立一家。其建國之久，治世之隆，文教之盛，與羅馬、希臘比肩。於寰宇史乎，實佔要津。後之學人究其興衰，可洞見東西文明之交匯。誠國家、教義、文籍研習之樞紐也。

## 兼查

* 東羅馬帝表
* 奧斯曼帝國
# 貝爾格勒

| 貝爾格勒Београд/Beograd |
| --- |
|

|  |  |
| --- | --- |
|  |  |

 |
| 貝爾格勒之所在 |
| **歸屬：** | 塞爾維亞 |
| **所屬**： | 貝爾格萊德市 |
| **屬地**： | 自治市十七 |
| **治所**： | 百二十三萬餘 |
| **執事**： | 市長馬利 |
| **用語**： | 塞爾維亞語 |
| **人口**： | 百七十四萬 |

**貝爾格勒**者，塞爾維亞都也，亦其至大之邑。故為南斯拉夫都。在薩瓦河及多瑙河之交。有口百二十三萬，乃故南斯拉夫至大之邑，其大四於巴爾幹半島。塞爾維亞口者，居此者百有其二三。

## 史

西元前四千二百年始有人煙焉，時乃溫查文明。西元前三世紀凱爾特人定其址，後為羅馬所據。一二八四年為塞爾維亞斯雷姆王國都，而後列為塞爾維亞，南斯拉夫，塞爾維亞及黑山都。

## 行政

乃塞爾維亞獨直轄市也，下轄自治市十有七，各有厥自治委員會。
# 曼谷

曼谷所在
**曼谷**（泰文：**กรุงเทพมหานคร**，意「**天使之城**」）者，泰王國之都也。處湄南河畔昭拍耶平原。口逾千萬。市長為阿彼叻（อภิรักษ์ โกษะโยธิน）。

一七八二年卻克里王泰國，始都此地，自此日興。已而運河廣建，舟可代輦，穿梭於市。遊人多奇曰「東方威尼斯」。

其景繁多，名世者有四，曰玉佛寺、曰黎明寺、曰杜色園、曰維曼默宮。

## 泰文全稱

**กรุงเทพมหานคร**為簡稱，全名為：**กรุงเทพมหานคร อมรรัตนโกสินทร์ มหินทรายุธยา มหาดิลกภพ นพรัตนราชธานีบูรีรมย์ อุดมราชนิเวศน์มหาสถาน อมรพิมานอวตารสถิต สักกะทัตติยวิษณุกรรมประสิทธิ์**（天使城，鴻都，常石城，因陀羅之城不可摧，宇內鴻都有九石，悅都，充似輪迴神居天之巍峨宮，此城蓋因陀羅阿應達、毗溼奴所築）。為最長之地名，列金氏世界紀錄（亦曰「吉尼斯世界紀錄」）。

## 它典

* 曼谷市官府
* 曼谷旅遊官方網 互聯網檔案館存錄，時二〇一七年五月十二日。

|  |  |
| --- | --- |
|
 | 聲音動靜，具錄於**維基共享︰Bangkok** |
# 李小龍

李小龍肖像
**李小龍**，本名**振藩**，取「名震三藩」之意，其祖諱「震」，故改「振」也。生於美國三藩市。父海泉，廣東順德人也，以「粵劇四大名丑」之號馳名劇壇。時日軍寇國，遠赴於美，並弘粵劇。其母何愛瑜，歐亞混血，屬何東家族，香港四大家族之首也。家產殷實，忠貞賢惠。民國二十九年，於三藩市誕子振藩，乳名細鳳，英文名布魯斯。

藩三月，隨父從劇，飾「金門女」之幼嬰，初入銀幕。返港，幼不能語，視日寇軍機，切齒揮拳，家人異之。五歲，始學於嘉諾撒聖瑪利書院，睿智聰穎，拔於眾童。七歲，習武，學太極拳於父海泉。九歲，三遷學堂，時拳師邵漢生名揚，霍元甲三傳弟子也，藩以恰恰舞易其拳法。

西元一九五零年，藩飾「細路祥」之主角，活龍活現，廣得嘉評。一九五四年，師從葉問，習螳螂拳、洪拳、少林拳、戳腳、節拳、白鶴拳。一九五七年，敗其校聖芳濟書院三屆西洋拳冠軍查理歐文，奪冠。

一九五九年，返美，習於愛迪生技術學校， 自建「中國功夫隊」，弘國術於校，師生皆言善之。一九六零年，錄於華盛頓大學，修戲劇、哲學、心理學，建「振藩功夫道場」，廣納洋徒，亦習洋拳，綜中西之法，精礪其武。一九六三年，其書《基本中國拳法》行於市，執手琳達於加菲爾德高中。

一九六四年，展中國武術於「國際空手道錦標大賽」。同年，妻琳達於校德爾教堂。一九六五年，精武分會黃澤民挑戰，欲止其設館纳徒，俄敗澤民於片刻。同年，子國豪生於加州，父海泉逝於香港，簽約荷里活影片場。

一九六六年，主演美劇《青蜂俠》，飾加藤。一九六七年，立「振藩國術館」，創「截拳道」，旨「以無法為有法，以無限為有限」。同年，於加州長堤「全美空手道公開大賽」展中國武術一指禪、寸拳、蒙眼擊敵，震驚四座洋人。

一九六九年，書其志，其稿尚存。女香凝生於加州。一九七零年，腰傷，拒醫，毅以其體自復。期間，以武會友，美國武術、演藝人士，爭投門下。其徒邱克諾里斯，後數冠全美空手道，徒喬劉易斯，後數冠自由搏擊。

一九七一年，書劇本《無音蕭》，參演《盲人追兇》，返港簽約嘉禾公司，主演《唐山大兄》，破港票房。一九七二年，主演《精武門》，破亞洲票房，其角色陳真，曰:「中國人，非東亞病夫」，流傳於世。自導自演《猛龍過江》，破東南亞票房。始製《死亡遊戲》，未竟。

一九七三年，聯合美國華納公司，主演《龍爭虎鬥》，全球票房極高，未及上映，意外猝死。金庸提筆，書其輓聯：「藝海星沉，哲人逝去」。葬於華盛頓州西雅圖湖景墓地。

## 引據
# 流鏑馬

夫**流鏑馬**者，日本之騎射也。或曰**鏑流馬**，馬上馳矢之謂也。寬平八年，宇多帝命源能有裁弓馬禮法。保延二年，關白藤原忠通觀流鏑馬於春日大社。源賴朝開府，武士多嗜之。小笠原長清定弓馬之術。是爲小笠原流。長清善此術，建久四年，行流鏑馬於鶴岡八幡宮。享保九年，征夷大将軍德川吉宗命小笠原貞政再訂弓馬禮法。十三年，吉宗子家重病疱瘡，吉宗以流鏑馬禊之。家重果愈，遂以爲常禮。幕府敗後日衰。至二戰之後方復興。神社祭祀，多行流鏑馬者。
# 高麗恭愍王

**高麗恭愍王**（一三三〇年－一三七四年），高麗國第三十一代王，王氏，諱**顓**，原諱**祺**，蒙古諱**伯顔帖木兒**。高麗忠肅王長子，忠惠王母弟也，母曰明德太后洪氏。

忠肅王十七年五月生，封江陵大君。忠惠王後二年五月，元順帝遣使，召入朝宿衛，時稱大元子。忠穆王卽位，封爲江陵府院大君，忠穆薨，國人欲立王，元以忠定王襲位，仍留王宿衛。忠定王元年，托尹澤與李承老，獻書中書省，請立王，是歲，王尙魯國公主。三年十月，元封爲國王，遣完者不花，收國璽，忠定遜於江華，德興君塔思帖木兒奔於元。十二月辛庚子，王及公主至自元，元順帝遣失禿兒太子，及直省舍人牙忽護行。壬寅，謁景靈殿，卽位於康安殿。恭愍王元年，吉昌府院君權凖卒。趙日新作亂，犯行宫，殺宿衛臣僚。二年李穡擢元朝制科第二甲第二名，勅授應奉翰林文字、承仕郎、同知制誥、兼國史編修官。五年。奇轍、權謙、盧頙等謀反，伏誅。罷征東行中書省、理問所，停至正年號，復舊官制，以洪彦博為門下侍郎，尹桓守門下侍中。六年，復歸銓選於吏兵部。七年，張士誠、方國珍並遣使獻方物。九年，平章事李承慶卒，以偰遜為高昌伯。十年，紅頭平章潘誠、沙劉、關先生、朱元帥等十餘萬衆渡鴨緑江攻朔州泥城。十一年，金鏞矯㫖令安祐等殺鄭世雲。十二年，遂轘鏞於雞林府。十三年，以李公遂領都僉議，洪淳、李子松、金庾等並除右職。十四年，以僧遍照為師傅，賜號清閒居士，咨訪國政，封真平侯。十五年，前刑部尚書鄭云敬卒。十六年，以僧千禧為國師，禪顯為王師。十七年，罷國子監試，辛旽（遍照）殺柳淑。十八年，明太祖遣符寶郎偰斯賜王璽書以諭之，於是停元至正年號，行洪武年號。二十年，辛旽謀反，伏誅。二十三年，興安府院君李仁復卒諡文忠。宦者崔萬生、幸臣洪倫等弑王。在位二十三年，壽四十五。十月葬於正陵之西，陵曰玄陵。禑王二年九月己酉，諡曰仁文義武勇智明烈敬孝大王，十一年九月丙子，明賜諡曰恭愍。

## 據

* 《高麗史·恭愍王世家》
# 李舜臣汝諧

此朝鮮人傳也，中華、朝鮮，多有名李舜臣者，其察之，請考此。
李舜臣
**李舜臣**，字**汝諧**，號**德水**，朝鮮京畿開豐人也。

萬曆四年，武科及第，授權知訓練院奉事。七年，出咸鏡道，為造山萬戶，協防女真。十五年，女真酋亇尼應介侵慶源境，殺十餘人，擄百六十人而去。舜臣與府使李慶祿率兵追擊，斬賊三級，奪還五十餘人。兵使李鎰欲歸罪舜臣以自解，舜臣自辨，令白衣從軍，立功自贖。舜臣從軍巡邊使麾下，誘捕反虜于乙其乃，遂免罪，自此有名。全羅道觀察使李洸舉之，為助防將。十七年，備邊司武臣不次可用，左相李山海薦舜臣，遷井邑縣監。十八年，自井邑移拜珍島郡守。未赴任，除加里浦僉使。右相柳成龍復薦，擢拜水使，聲名始著。

萬曆二十年，日本國關白作亂，以大兵伐朝鮮。舜臣造龜船，屢破倭軍。舜臣與慶尚右道水軍節度使元均不睦。及倭罷兵息戰，均譖於王。舜臣無以自辯，罷官為民。

二十五年，日本、朝鮮復構兵。舜臣以白衣從軍，大破倭軍於鳴梁。二十六年，日本關白豐臣秀吉卒，遂撤兵。舜臣復率龜船，與明將鄧子龍圍小西行長於露梁。島津義弘以兵來救，舜臣中彈而亡。諡**忠武**，贈孝忠仗義迪毅協力宣武功臣、德豐府院君。
# 太平洋

太平洋
**太平洋**，或稱**大洋海**、**東洋大海**，雅稱**東溟**。其水浩瀚，甲於環球諸洋。東至美洲，南接南極洋、西及中國、澳洲、北望北冰洋，方可二萬五千七百有九許里，南北長三萬一千里，東西寬三萬八千里。其海之深也，淺則四千米，深則逾萬米。除日本、臺灣、南洋諸島外，別無廣土，島嶼甚稀，間數千里方一遇，風浪頗恬，故曰太平洋。其以赤道為界，劃分南北。北有馬里亞納海溝，天下至深；南有浮冰，或見企鵝，或遇巨鯨，天下萬物，泰然而處焉。
# 謇

**謇**者，亦作**㔓、𠹟、𠽱、𡄓、𡅶、𧪤、𧬯、𧮈、𧮎、𠚲**，乃口吃，難於言也。「謇」音，九件切，𠀤音蹇。與𧬯同。
## 注

【廣韻】【正韻】九輦切【集韻】【韻會】九件切，𠀤音蹇。與𧬯同。【廣雅】吃也。【註】口吃，難於言也。【玉篇】難也。【屈原·離騷】謇吾法夫前修兮，非世俗之所服。【註】謇，難也。

又【廣韻】正言也。【韻會】直言貌。【後漢·魯丕傳】廣納謇謇，以開四聰。

又【正韻】謇諤，忠也。【魏志·高堂隆傳】謇諤足以勵物。

又姓。見【字彙】。

又【韻會】通作蹇。【晉書·王豹傳】王臣謇謇。【易·蹇卦】本作蹇蹇。

又【楚辭·九歌】蹇將憺兮壽宮。【王逸註】蹇，詞也。

又【集韻】【韻會】𠀤紀偃切，犍上聲。引揚子《方言》：吃也。互詳後𧬯字註。

## 據
# 小渕惠三

小淵惠三
**小淵惠三**，日本群馬吾妻中之條人。昭和十二年六月廿五日生。自由民主黨人。父光平爲議員，惠三亦少志在經世濟民。入早稻田大學習英文學，亦勵柔術。卅八年，年廿七始舉衆議院議員，以後累舉。昭和天皇崩，明仁踐祚，改元平成。時惠三爲官房長官，公平成於世。世人號曰**平成翁**。平成十年，拜內閣總理大臣，年六十二。十二年五月十四日，病薨。年六十四。贈大勲位菊花大綬章。時首相而卒者，嘗唯有大平正芳，世大驚。居數日，森喜朗繼而拜自由民主黨總裁暨内閣總理大臣。中女優子繼遺志，立次選舉，當選爲衆議院議員。
# 鳥取市

深綠域爲鳥取市所在
市旗
市章
鳥取城、鹿野、鳥取砂丘、仁風閣、自鳥取城（久松山）俯視鳥取市街
**鳥取市**屬日本鳥取縣。縣治所在，口十九萬有奇。

## 沿革

明治二十二年，以邑美郡一部立市。

大正十二年，併岩美郡富桑村。

昭和七年，併岩美郡稻葉村。八年，併岩美郡中之鄕村、岩美郡美保村。十二年，併氣高郡賀露村。二十八年，併岩美郡倉田村、岩美郡面影村、氣高郡湖山村、氣高郡千代水村、氣高郡松保村、氣高郡大鄕村、氣高郡末恒村、氣高郡吉岡村、氣高郡大正村、氣高郡豐美村、氣高郡明治村、氣高郡東鄕村、氣高郡美穗村、氣高郡大和村、氣高郡神戶村。三十年，併岩美郡米里村。三十八年，併岩美郡津之井村。

平成十六年，併岩美郡國府町、岩美郡福部村、氣高郡氣高町、氣高郡鹿野町、氣高郡青谷町、八頭郡河原町、八頭郡用瀨町、八頭郡佐治村。而氣高郡廢。

## 地文

時當秋日，薤華遍野。薤亦鳥取市花也
市在鳥取平野，闠闤輻散無沮。面日本海。砂丘緣岸，鳥取沙丘也。山有二：久松山、毛無山。川有五：千代川、湖山川、袋川、河内川、日置川。池有三：湖山池、水尻池、多鯰池。

鳥取砂丘、白兔海岸，皆遊人所集。

北臨日本海，東至巖美郡巖美町、兵庫縣美方郡新溫泉町、八頭郡若櫻町、八頭郡八頭町，南伴八頭郡智頭町、岡山縣津山市、同苫田郡鏡野町，西接東伯郡三朝町、東伯郡湯梨濱町。

## 氣候

全境皆日本海側氣候。自春至秋，天朗氣清。及於歲寒，陰雲覆壓，豪雪深積，雨雨無算。

## 它典

* 鳥取市政府